Source: http://laanemaa.keskerakond.ee/ravimite-kaibemaksu-langetamine.html
Timestamp: 2018-02-19 12:03:18+00:00

Document:
Ravimite käibemaksu langetamine | Vali Keskerakond psikoteknik evden eve nakliyat örgü teli k belgesi
Avaleht Ravimite käibemaksu langetamine
Riigikogu Keskerakonna fraktsioon algatas 14.09.2010 seaduse muutmise, mille eesmärgiks on langetada ravimite käibemaksu 9-lt protsendilt 5-le protsendile ning seeläbi parandada nende kättesaadavust ja inimeste tervist.
Samuti soovib Keskerakond võimaldada pensionäridele ja 4 kuni 16 aastastele lastele 90 protsendilist soodustust kõikide haigekassa ravimite loetelus olevate ravimite ostmisel.
Valitsus on majanduskriisi ajal võtnud ette samme, mis on nõrgestanud meie niigi kehvas seisus olevat tervishoiusektorit. Ravimite käibemaksu tõstmine teenis eelarve täitmise huve, kuid varjuküljena on kallimad ravimid vähendanud arstimite kättesaadavust ning Haigekassa on pidanud raviks mõeldud rahalisi vahendeid suuremal määral tasuma riigimaksudeks.
2008. aastal otsustas koalitsioon tõsta ravimite käibemaksu 5%-lt 9%-le, mis tõi riigile elanike arvelt ligi 135 miljonit krooni lisaraha, nõudes ka haigekassa niigi pingelisest eelarvest ca 90 miljonit.
Eakad inimesed peavad märkimisväärse osa oma pensionidest kulutama ravimite ostuks ning seega on ravimite lisamaksustamine löönud just eelkõige neid. Inimeste tervise arvelt ei saa riigieelarvet täita, see läheb riigile kokkuvõttes kallimaks maksma.
Käibemaksuseaduse ja ravikindlustuse seaduse muutmise seadus
§ 1. Käibemaksuseaduses (RT I 2003, 82, 554; 2010, 11, 55) tehakse järgmised muudatused:
1. Seaduse § 15 lg 2 punkt 2 tunnistatakse kehtetuks.
2. Seaduse § 15 muudetakse ning lisatakse lg 21 järgmises sõnastuses:
„(21) Käibemaksumäär on viis protsenti järgmiste kaupade ja teenuste maksustatavast väärtusest:
1) sotsiaalministri määrusega kehtestatud nimekirjas nimetatud ravim;
2) rasestumisvastane vahend;
3) sanitaar- ja hügieenitoode;
4) puudega isiku isiklikuks tarbeks mõeldud meditsiiniseade ja abivahend sotsiaalhoolekande seaduse tähenduses ja sellise abivahendi kasutada andmine puudega isikule.“
§ 2. Ravikindlustuse seaduses (RT I 2002, 62, 377; 2010, 15, 77) tehakse järgmised muudatused:
1. seaduse § 44 lg 2 muudetakse ja sõnastatakse järgmiselt:
„(2) Vabariigi Valitsus kehtestab sotsiaalministri ettepanekul määrusega nende haiguste loetelu, mille ravimiseks või kergendamiseks mõeldud ravim kantakse piirhinna või hinnakokkuleppe olemasolu korral ravimite loetellu soodustuse protsendiga 75.“
2. seaduse § 44 lõige 41 täiendatakse teise lausega järgmises sõnastuses:
„4- kuni 16-aastaste laste ja isikute, kellele on määratud riikliku pensionikindlustuse seaduse alusel töövõimetus- või vanaduspension, ning vähemalt 63-aastaste kindlustatud isikute puhul kohaldatakse ravimite loetellu kantud ravimite müümisel soodustuse protsenti 90.“
Seadus jõustub 1. jaanuaril 2011. aastal.
Riigikogu esimees	Ene Ergma
14. september 2010.a.
Käibemaksuseaduse ja ravikindlustuse seaduse muutmise seaduse eelnõu juurde
I. Eelnõu eesmärk
Eelnõu eesmärk on langetada ravimite käibemaksu ning võimaldada pensionäridele ja 4 kuni 16 aastastele lastele 90 protsendilist soodustust kõikide haigekassa ravimite loetelus olevate ravimite ostmisel ning seeläbi parandada nende kättesaadavust ning elanikkonna tervist.
II. Eelnõu sisu ja võrdlev analüüs
Eesti panustab sotsiaalvaldkonnale oluliselt vähem kui teised Euroopa riigid. Euroopas suunatakse 25-35 protsenti SKP-st sotsiaalvaldkonda, meil on see number alla 20. Viimaste aastate jooksul tehtud muudatused, sotsiaaltoetuste äravõtmine ja vähendamine ning pensionide kättesaamise tasustamine piiravad oluliselt niigi rahaliselt vähekindlustatud inimeste võimalusi ravimite ostmiseks.
Eesti patsiendi omaosalus ravimite eest tasumisel on ligi 50 %, ületades Euroopa keskmist üle seitsme korra (Euroopas on see näitaja keskmiselt 7%, Prantsusmaal isegi 4%). 2008. aastal otsustas koalitsioon tõsta ravimite käibemaksu 5%-lt 9%-le, mis tõi riigile elanike arvelt ligi 135 miljonit krooni lisaraha, nõudes ka haigekassa niigi pingelisest eelarvest ca 90 miljonit.
Eelnõuga muudetakse käibemaksuseaduse § 15. Kehtetuks tunnistatakse paragrahvi lõige 2 punkt 2, mis sätestab, et 9 protsendilise käibemaksuga maksustatakse ravimid, rasestumisvastased vahendid ja seadmed puuetega inimestele. Paragrahvi lisatakse lõige 21, mille järgi viieprotsendilise käibemaksuga maksustatakse:
4) puudega isiku isiklikuks tarbeks mõeldud meditsiiniseade ja abivahend sotsiaalhoolekande seaduse tähenduses ja sellise abivahendi kasutada andmine puudega isikule.
Ravikindlustuse seaduse järgi (edasp. RaKS) hüvitatakse pensionäridele ning 4-16 aastastele lastele 90 protsenti ravimi maksumusest vaid teatud haiguste ravimiseks või kergendamiseks mõeldud ravimite puhul. Sellist ravimihüvitise protsenti võimaldavate tervisehäirete nimekiri suhteliselt lühike – kõigest 40 haigust. Ravimid, mis ei ole mõeldud või mida ei kasutata selliste haiguste ravimiseks või kergendamiseks, kantakse ravimite loetellu soodustuse protsendiga 50 (RaKs § 44 lg 3 ja 4).
Eelnõuga muudetakse RaKS § 44 lõikeid 2 ja 41. Lõikesse 41 lisatav lause võimaldab kohaldada kõikide haigekassa ravimite loetellu kantud ravimite müümisel soodustuse protsenti 90 järgnevate isikute puhul:
4- kuni 16-aastased lapsed;
isikud, kellele on määratud riikliku pensionikindlustuse seaduse alusel töövõimetuspension;
isikud, kellele on määratud riikliku pensionikindlustuse seaduse alusel vanaduspension;
vähemalt 63-aastased ravikindlustatud isikud.
III. Eelnõu terminoloogia
Eelnõuga ei võeta kasutusele uusi mõisteid
IV. Eelnõu vastavus Euroopa Liidu õigusele
Eelnõu ei lähe Euroopa Liidu õigusega vastuollu
V. Eelnõu mõjud
Seaduse vastuvõtmisega paraneb ravimite kättesaadavus ja elanikkonna tervis.
VII. Eelnõu rakendamiseks vajalikud kulutused
2011. aasta eelarves tuleb planeerida käibemaksutulusid ca 130 miljonit krooni vähem, kui sel aastal.
2009. aastal kulus üle 63 aastaste 50% soodusretseptide kasutajatele 93 743 634,43 kr ja 4-16 aastastele 50% soodusretseptide kasutajatele 8 489 061,66 kr. Eelnõu nõuab Haigekassast võrreldes 2010. aastaga täiendavaid kulutusi ca 83,6 miljoni krooni ulatuses, mis on võimalik katta käibemaksumäära vähendamise arvelt.
Riigikogu Eesti Keskerakonna fraktsioon
14. september 2010. a.
Dmitri Dmitrijev: kinnisvaraturul valitsev anomaalia pärsib maapiirkondade ettevõtlust
Erki Savisaar: riigivara seaduse muutmine tagab ettevõtete võrdsema kohtlemise ning senisest parema läbipaistvuse
Oudekki Loone: usaldusväärse väikeriigina oleksime hinnatud läbirääkijad
Kaarel Tarand veab ERJK-d opositsiooni
Keskerakonna Põhja-Tallinna piirkonna juhiks sai Raimond Kaljulaid
Tšehhi venemeelsest presidendist ja muust
Ratas kohtus Lõuna- Korea peaministriga
Tellige KESKNÄDAL!
Marko Kaljuveer on Toomas Uba vääriline mantlipärija
EV 100 rahvakohtumine Võnnus
Andres Kollisti näitus „Inimene. Maa. Taie“
Nädala juubilar KALJU SUUR 90
Hea KE Rakvere linna osakonna liige!
Peeter Ernits valiti Keskerakonna Elva osakonna esimeheks
Ärgem mõelgem kampaanialikult!
EV100 tihe sünnipäevanädal
Jõgevamaal kadunud 54-aastane Andres leiti surnuna
Ida-Tallinna Keskhaigla tahab rinnataastusoperatsioone tegema hakata
FOTOD! Ratas andis üle mälestustahvli iseseisvusmanifesti koostamise puhul
Kaljulaid ja Rüütel kohtuvad Presidendimatkal
Pakane kogub hoogu: lähipäevil tuleb kohati 22 kraadi külma
Teletorni külatajate arv jõudis täna miljonini
FOTOD! Tallinna Perekonnaseisuamet kutsus südamete pühapäevale

References: § 1
 § 15
 § 15

§ 2
 § 44
 § 44
 § 15
 § 44
 § 44